open-index/open-wikipedia-markdown huggingface dataset:
Warrior Queen

**Warrior Queen** on vuonna 1987 julkaistu yhdysvaltalainen elokuva, joka tyylilajiltaan edustaa softcore-pornon ja peplum-genren sekoitusta. Harry Alan Towersin tuottaman ja Chuck Vincentin ohjaaman elokuvan pääosaa esittää Sybil Danning.

## Juoni
Kuninkaallinen lähettiläs Berenice saapuu vuonna 79 Pompejiin, jossa orjakauppa ja prostituutio kukoistavat. Loputtomilta tuntuvien seksiorgioiden ja gladiaattoritaistelujen jälkeen Vesivius purkautuu ja tuhoaa kaupungin. 

## Näyttelijät

## Tuotanto
Italiassa kuvattu *Warrior Queen* edustaa 1970- ja 1980-luvuilla uudelleen lämmitettyä peplumia, johon on lisätty seksiä ja väkivaltaa. Tyylilajia on kutsuttu englanninkielisellä nimellä *sex and sandals*. Elokuvan välitön esikuva on Tinto Brassin *[[Caligula (elokuva)|Caligula]]* vuodelta 1979. Rinnakkaisnimellään *Pompeii* se yritti rahastaa myös vuoden 1984 televisiosarjan *The Last Days of Pompeii* menestystä. Näyttelijäkunta koostuu vähäpukeisista keskiaukeamatytöistä ja öljytyistä miesmalleista. Sybil Danning on naisista ainoa, joka saa pitää vaatteensa yllään koko elokuvan ajan.

Dialogiltaan vähäinen, mutta silti surkeasti näytelty *Warrior Queen* on huonoudessaan paikoin huvittava, mutta enimmäkseen vain tavattoman tylsä elokuva. 69-minuuttista elokuvaversiota kymmenen minuuttia pitempi leikkaamaton videoversio on vieläkin unettavampi. Lopun tulivuorenpurkaus on lainattu kokonaan vuoden 1959 *[[Pompeijin viimeiset päivät (vuoden 1959 elokuva)|Pompeijin viimeisistä päivistä]]*. Samalla nähdään myös vilaus sen sankarista Steve Reevesistä.

## Lähteet

## Aiheesta muualla
*
Vesisuihkutervehdys

**Vesisuihkutervehdys** on ilmailussa ja merenkulussa perinteisesti käytetty tervehdys, jolla kunnioitetaan esimerkiksi eläkkeelle jäävää kapteenia, uuden konetyypin tai lentoyhtiön ensimmäistä vierailua lentoasemalle tai käytöstä poistuvan konetyypin viimeistä lentoa. Tervehdyksessä lentokone kulkee lentokenttäpaloautojen tai laiva paloveneiden suihkuttamien vesikaarien alta.

Tervehdys on peräisin ensimmäisten valtameriristeilijöiden ajalta, jolloin paloveneet tai hinaajat suihkuttivat usein vettä laivojen tullessa satamaan tai lähtiessä sieltä. Sitä, milloin tapa siirtyi myös ilmailuun, ei tiedetä. Ilmailussa se alkoi kuitenkin yleistyä vasta 1990-luvulla, jolloin Salt Lake Cityn kansainvälisellä lentoasemalla alettiin tehdä vesisuihkutervehdys eläkkeelle jääville Delta Air Linesin lentäjille näiden viimeisellä lennolla.

## Kuvia

Water cannon salute Ryanair RJK 15042011.jpg|Vesisuihkutervehdys Ryanairin ensimmäisellä lennolla Rijekaan.
Malmo Airport Pullmantur Air 20130511 0924F (8728297317).jpg|Air Pullmanturin ensimmäinen lento Malmöhön.
Brooklyn Bridge 125 anniversary celebration -b.jpg|New Yorkin palolaitoksen palovene tekemässä vesisuihkutervehdystä Brooklyn Bridgen 125-vuotisjuhlan kunniaksi.


## Lähteet

## Aiheesta muualla
Vuoden 1910 suuri palo

**Vuoden 1910 suuri palo** oli Washingtonin, Idahon ja Montanan osavaltioissa elokuussa 1910 roihunnut metsäpalo, joka tuhosi noin 1,2 miljoonaa hehtaaria metsää, mikä vastaa Connecticutin osavaltion kokoista aluetta. Sitä pidetään suurimpana metsäpalona Yhdysvaltain historiassa.

Palon katsotaan nostaneen metsiensuojelun yleisön tietoisuuteen. Vain kymmenen kuukautta onnettomuuden jälkeen kongressi tuplasi Yhdysvaltain metsähallituksen budjetin.

## Lähteet
Alfa Romeo Alfasud

**Alfa Romeo Alfasud** on Alfa Romeon vuosina 1971–1983 valmistama alemman keskiluokan henkilöautomalli. Sen tekniikkaan perustuu myös coupé-korinen Alfa Romeo Sprint (alun perin Alfasud Sprint). Alfasudin korvaajiksi tulivat Alfa Romeo 33 ja Arna.

## Alfa Romeo Aldasud (1971–1983)
Giorgetto Giugiaron muotoilema Alfa Romeo Alfasud esiteltiin Torinon autonäyttelyssä 1971 ensimmäisenä etuvetoisena Alfa Romeo -mallina. Alkuperäinen korimalli oli neliovinen. Edessä oli MacPherson-pyöräntuenta ja takana jäykkä akseli. Kaikissa pyörissä oli levyjarrut. Auton voimanlähteenä oli 1,2-litrainen nelisylinterinen bokserimoottori.

Vuonna 1973 esiteltiin kaksiovinen Alfasud ti -malli, jossa moottorin teho oli nostettu 68 hevosvoimaan ja vaihteisto oli viisivaihteinen. Perusmallin kulmikkaista valoista poiketen ti:ssä oli neljä pyöreää ajovaloa.

Seuraava korimalli oli vuonna 1975 esitelty kolmiovinen farmarimalli Giardinetta, jossa oli käytännöllinen ja kookas tavaratila. Vuonna 1976 kaksioviseen malliin tuli saataville 1,3-litrainen (75&nbsp;hv) moottori, ja viisivaihteisen vaihteiston sai nyt myös neliovisen 1,2-litraisen yhteyteen.

Loppuvuoden 1977 uutuus oli Super-malli, jonka sai sekä 1,2- että 1,3-litraisena. Mallissa oli muun muassa erilaiset puskurit (osittain kumia) ja muita ulkonäöllisiä eroavaisuuksia.

Vuonna 1978 moottorivalikoimaa uudistettiin. 1,3-litraisen iskutilavuus kasvoi hieman ja teho nousi 79 hevosvoimaan. Täysin uutena moottorina oli 1,5-litrainen (85&nbsp;hv). Näitä kahta moottoria käytettiin malleissa 1.3&nbsp;ti ja 1.5&nbsp;ti, ja lisäksi neliovinen 1,5-litrainen Super lisättiin valikoimaan. Vuotta myöhemmin nämä moottorit saivat kaksoiskaasuttimet, ja tehot nousivat 86 ja 95 hevosvoimaan.

Koko mallistoa uudistettiin vuonna 1980. Etusäleikkö, puskurit ja sisällä kojelauta olivat uudet. Merkittävämpää oli kuitenkin seuraavana vuonna esitellyt monikäyttöiset kolmi- ja viisioviset hatchback-korimallit, jotka vähitellen korvasivat kaksi- ja nelioviset mallit. 1,2-litrainen oli saatavana neli- tai viisiovisena, 1,3-litrainen kolmi- tai viisiovisena ja 1,5-litrainen ainoastaan viisiovisena. ti-mallit olivat aina kolmiovisia.

Vuonna 1982 neliovinen poistui valikoimasta, ja malliston huipulle esiteltiin Quadrifoglio Oro, joka oli aina 1,5-litrainen. 1,5-litrainen ti sai 10 hevosvoimaa lisää tehoa, ja mallin nimeksi tuli ti 1.5 Quadrifoglio Verde. 


Tiedosto:Alfa Romeo Alfasud 2 door first registered October 1979 1490cc.JPG|Alfa Romeo Alfasud ti
Tiedosto:Alfa Romeo Alfasud Giardinetta (4363164833).jpg|Alfa Romeo Alfasud Giardinetta
Tiedosto:Alfa-Romeo Alfasud-Mk2 Front-view.JPG|Facelift-mallin kolmiovinen Alfa Romeo Alfasud.


## Lähteet

## Aiheesta muualla
Crash Bandicoot N. Sane Trilogy

**Crash Bandicoot N. Sane Trilogy** on Vicarious Visionsin kehittämä ja Activisionin julkaisema pelikokoelma. Se sisältää uudistetut versiot *[[Crash Bandicoot (pelisarja)|Crash Bandicoot]]* -videopelisarjan kolmesta ensimmäisestä pelistä: *[[Crash Bandicoot (videopeli)|Crash Bandicoot]]*, *[[Crash Bandicoot 2: Cortex Strikes Back]]* ja *[[Crash Bandicoot 3: Warped]]*, jotka Naughty Dog kehitti alun perin PlayStationille. Peli julkaistiin maailmanlaajuisesti PlayStation 4:lle 30. kesäkuuta 2017. Se julkaistiin 29. kesäkuuta 2018 myös Nintendo Switchille, Xbox Onelle ja Windowsille.

## Yleiskatsaus
*N. Sane Trilogy* on kokoelma, johon sisältyvät uudistetut versiot kolmesta *Crash Bandicoot* -pelistä: *[[Crash Bandicoot (videopeli)|Crash Bandicoot]]*, *[[Crash Bandicoot 2: Cortex Strikes Back]]* ja *[[Crash Bandicoot 3: Warped]]*. Niissä kaikissa mutanttipussimäyrä Crash Bandicoot liikkuu useiden tasojen läpi pysäyttääkseen ilkeän tohtori Neo Cortexin. Alkuperäisten pelien tavoin, Crash käyttää erilaisia pyörimis- ja hyppimistekniikoita vihollisten voittamiseksi, laatikoiden rikkomiseksi ja kerätäkseen wumpa-hedelmiä, lisäelämiä ja suojaavia Aku Aku -naamioita. Trilogiassa esiintyy myös uusia ominaisuuksia, kuten yhtenäiset tarkistuspisteet (), taukovalikot ja tallennusjärjestelmät, sekä manuaalisena että automaattisena, aikahaasteet (), jotka esiintyivät ensimmäisen kerran *Warpedin* alkuperäisversiossa, sekä kyky pelata halutessaan Crashin siskolla, Coco Bandicootilla, pomovastuksia ja Crashille suunnattuja kulkuneuvo- ja ratsastustasoja lukuun ottamatta. Pelissä on 4K-resoluutio sekä remasteroitu ääni.

20. heinäkuuta 2017 *N. Sane Trilogyyn* tuli saataville ladattavaksi lisäsisällöksi ”Stormy Ascent”, alkuperäisestä *Crash Bandicootista* pois jätetty taso. 29. kesäkuuta 2018, pelin Nintendo Switch-, Xbox One- ja Windows-versioiden julkaisu yhteydessä, julkaistiin toinen uusi taso, *Warpedin* kolmas tulevaisuusteemainen taso ”Future Tense”.

## Ääninäyttelijät

## Lähteet
### Huomioita

### Viitteet

## Aiheesta muualla
* 
*
Carl Gaden

**Carl Gaden** (s. 12. huhtikuuta 1964) on brittiläinen Williamsin Formula 1 -tallin insinööri. Gaden aloitti uransa Williamsilla vuonna 1988. Vuodesta 1992 lähtien hän toimi tallin päämekaanikkona, vuoteen 2014 saakka. Tammikuussa 2015 hänet ylennettiin tallin auton eri systeemeistä vastaavaksi insinööriksi. 

Gaden selvisi ilman vakavia vammoja vuoden 2002 Espanjan GP:ssä, kun varikkokäynnillä Juan Pablo Montoya ajoi hänen jalan päältään.

## Lähteet
Karl Mannelin

**Karl Petrus Mannelin** (sukunimi myöh. *Ainamo*, 29. marraskuuta 1883 Huittinen – 20. maaliskuuta 1927 Loviisa) oli suomalainen päätoimittaja ja 1900-luvun alun sortovuosien aktivisti.

Mannelinin vanhemmat olivat Huittisten pitäjänapulainen, varapastori Fredrik Werner Mannelin (1854–1930) ja Anna Ingelius. Hän pääsi ylioppilaaksi 1902 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi ja maisteriksi 1907.

Mannelin osallistui 1900-luvun alussa aktivistien toimintaan ja oli mukana Voimaliitossa salanimellä *Eero Kalske*. Hän toimitti vuosina 1906–1907 Suomen aktiivisen vastustuspuolueen suomenkielistä *Vastaisuus*-viikkolehteä ja vuosina 1909–1910 puolueen ruotsinkielistä Framtid-viikkolehteä yhdessä aktivistipuolueen puheenjohtajan Johannes Gummeruksen kanssa. Viimeksi Mannelin oli Loviisan Sanomien päätoimittajana.

Karl Mannelin oli naimisissa 1906–1913 Signe Hanna Lovisa Cronan kanssa ja 1914–1917 Elvi Maria Wilhelmina Nylundin kanssa, molemmat liitot päättyivät avioeroon. Elämänsä loppuun saakka hän oli naimisissa vuodesta 1921 alkaen Lena Maria Gerlanderin kanssa.

## Teokset
* *Finlands smörexport: en statistisk-ekonomisk studie*, väitöskirja. Helsingfors, jakelija A. B. Ateneum, 1912
* *Bröder Åström Aktiebolag: 1863 18/5 1913*. Bröder Åström, Helsingfors 1913 (julkaistu samalla nimellä myös saksaksi)

## Lähteet
Raivo (albumi)

__NOTOC__
**Raivo** on punkyhtye Aivolävistyksen esikoisalbumi, joka julkaistiin vuonna 2003 levymerkillä Stay Free Underground Records.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* Juuso Lahtinen – laulu
* Kimmo Ahola – kitara
* Jarno Oskari Hyvärinen – basso
* Matias Latvakoski – rummut, laulu, taustalaulu

+

* Arttu Sarvanne – äänittäjä, miksaaja

## Aiheesta muualla
* Discogs: Aivolävistys – ''Raivo''
Leukoväri

**Leukoväri** (kreik. *leukos*: valkoinen) on väriaine, joka kykenee muuttumaan kahden kemiallisen muodon välillä, joista toinen on väritön. Toistettava värinmuutos voidaan aikaansaada lämmöllä, valolla tai happamuuden muutoksella. Pysyvä muutos liittyy tyypillisesti pelkistymiseen tai hapettumiseen.

Värittömästä muodosta käytetään joskus nimitystä **leukomuoto**. Lämpötulostimen paperi ja jotkin pH-indikaattorit perustuvat leukoväreihin.

## Esimerkkejä
Yleisin esimerkki on indigoa sisältävillä rikkiväreillä ja kyyppiväreillä värjääminen. Väri on luontaisesti violetti, mutta myös täysin veteen liukenematon, mikä tarkoittaa, että sitä ei voi siirtää kankaalle suoraan. Pelkistetty indigovalkoinen (joskus leukoindigo) on vesiliukoinen mutta väritön. Kun indigovalkoiseen värikylpyyn upotettu kangas nostetaan pois värikylvystä, indigoväriaine yhdistyy ilman hapen kanssa ja palautuu veteen liukenemattomaan muotoonsa, voimakkaasti värilliseksi indigoksi. Pelkistysvaihe saadaan yleensä aikaan natriumditioniitilla, hydroksiasetonilla ja vedyllä tai sähkökemiallisilla menetelmillä.


Leucoindigo.svg|Indigovalkoinen (Leukoindigo)
File:Indigo skeletal.svg|Indigo

Oksatsiinin spiromuoto on väritön leukoväri; oksatsiinin ja molekyylin toisen akromaattisen osan konjugaatio erotetaan sp3-hybridisoidulla spirohiilellä. Kun osa molekyylistä on protonoitu, säteilyttäminen UV-valolla purkaa spirohiilen ja oksatsiinin välisen sidoksen, rengas aukeaa, spirohiili saavuttaa sp2 hybridisaation ja muuttuu tasomaiseksi, aromaattinen ryhmä kiertyy, suuntaa piisidoksen muun molekyylin suuntaiseksi, ja muodostaa konjugaation, jolla on kyky absorboida näkyvän valon fotoneita, mikä aikaansaa sen näkymisen värillisenä.

Toinen esimerkki leukoväristä on kidevioletti laktoni, joka laktonimuodossaan on väritön tai hieman kellertävä, mutta pH:n alentuessa, protonoituessaan se muuttuu voimakkaan violetiksi. Muita esimerkkejä ovat fenoliftaleiini ja tymoliftaleiini, värittömiä happamissa ja neutraaleissa pH-olosuhteissa, mutta muuttuvat vaaleanpunaiseksi ja siniseksi emäksisessä ympäristössä.

Monet redox-indikaattorit käyvät läpi palautuvan värimuutoksen värillisen ja värittömän muodon välillä tietyn elektrodipotentiaalin vallitessa.

## Lähteet
Rey Vargas

**Rey Vargas** (s. 25. marraskuuta 1990) on meksikolainen nyrkkeilijä ja hallitseva ylemmän kääpiösarjan WBC-liiton maailmanmestari.

## Amatööriura

Amatöörinä Vargas otteli 134 ottelua joista voitti 128.

## Ammattiura

Vargas siirtyi ammattinyrkkeilijäksi vuonna 2010. Ensi vuodet Vargas kohtasi lähinnä tuntemattomampia iskijöitä vastustajien tason noustessa hiljalleen. Vuonna 2016 Vargas kohtasi Alexis Kaboren jonka voitti kaikin tuomariäänin kaksitoistaeräisen ottelun jälkeen. Tämän jälkeen Vargas raivasi tieltään Alexander Mundozin tyrmäämällä tämän viidennessä erässä. Vuonna 2017 Vargas kohosi WBC-liiton mestariksi voittamalla haastaja Gavin McDonnellin edellisen mestari Hozumi Hasegawan lopetettua uransa.

## Lähteet

## Aiheesta muualla
*Vargasin ammattinyrkkeilyottelut boxrec.comissa
Homositruunahappo

**Homositruunahappo** (C7H10O7) on trikarboksyylihappoihin kuuluva orgaaninen yhdiste. Yhdistettä esiintyy eräissä entsyymeissä koentsyyminä. Homositruunahappo on kiraalinen yhdiste ja biologisesti tärkeä on erityisesti R-enantiomeeri.

Homositruunahappoa esiintyy erityisesti nitrogenaasientsyymeissä koentsyyminä. Se sitoutuu niin kutsuttuun nitrogenaasialayksikköön tässä entsyymikompleksissa ja koordinoituu molybdeeni- tai vanadiini-ioneihin, jotka ovat yhteydessä entsyymin rauta- ja sulfidi-ionien muodostamaan klusteriin. Koordinoituminen molybdeeniin tai vanadiiniin tapahtuu karbonyyli- ja hydroksyyliryhmien välityksellä. Homositruunahappo on välttämätön entsyymin toiminnalle, mutta tarkkaa syytä tähän ei vielä tunneta. Eliöt tuottavat homositruunahappoa asetyylikoentsyymi-A:sta ja α-ketoglutaarihaposta homositraattisyntaasientsyymin katalysoimana. 

Paitsi nitrogenaaseissa homositruunahappoa esiintyy myös eräiden bakteerien tuottamissa polysakkarideissa. Esimerkiksi *Streptomyces neyagawaensis*-bakteeri tuottaa homositruunahaposta ja kolmesta riboosiyksiköstä koostuvaa ribositriiniä, joka on dekstraanisukraasientsyymin inhibiittori. Sitä on tutkittu käytettäväksi vaikuttavana lisäaineena hammastahnoissa. 

## Lähteet
Karl Biström

**Karl Valdemar Biström** (25. maaliskuuta 1881 Helsinki – 1. lokakuuta 1954 Loviisa) oli suomalainen asianajaja ja Loviisan kaupunginjohtaja. 

Biströmin äiti oli ruokatavarakauppias Amalia Maria Biström. Hän pääsi ylioppilaaksi 1900 Helsingin ruotsalaisesta normaalilyseosta ja suoritti Helsingin yliopistossa oikeustutkinnon 1910. Biström sai varatuomarin arvon 1924. Biström toimi asianajajana ja kunnallismiehenä Loviisassa vuodesta 1912 lähtien. Hän oli Loviisan kaupunginjohtaja 1935–1951. 

Biström oli naimisissa 1912–1925 Malin Elisabet Trobergin kanssa, liitto päättyi avioeroon. Hän oli sitten naimisissa 1927–1929 Kaino Blomqvistin (k. 1929) kanssa ja vuodesta 1931 Göta Margaretha Forsellin kanssa. Lääketieteen tohtori, kirurgi Carl Olof Gabriel Biström (s. 1913) oli Biströmin poika ensimmäisestä avioliitosta.

## Lähteet
Jensenin alfa

**Jensenin alfa**, **Jensenin luku** tai **-mittari** on rahoituksessa käytettävä riskin suhdeluku, jolla mitataan portfolion suorituskykyä. Sharpen ja Treynorin mittareista poiketen Jensenin alfalla pyritään mallintamaan sitä ylittääkö sijoitussalkun keskimääräinen tuotto CAP-mallin beta-kertoimella mitatun tuottotason. Kun salkun toteutunut tuotto vastaa siihen sisältyvää riskitasoa (eli toisin sanoen silloin kun tuotto sijoittuu CAP-mallin arvopaperimarkkinasuoran tangentille), niin Jensenin alfa saa arvon nolla. Vastaavasti mittari on suurempi kuin nolla silloin kun salkun tuotto ylittää riskikorjatun tuoton (*positiivinen alfa*), ja pienempi kuin nolla silloin kun salkku on tuottanut vähemmän riskitasoonsa nähden (*negatiivinen alfa*). Monet ammattimaiset sijoittajat pyrkivätkin jahtaamaan "positiivista alfaa" tuottojen metsästyksessä, ja usein riskikorjauksen ylittävästä tuotosta puhutaan sijoittajien keskuudessa "epänormaalina" tai "ylituottona". Positiivisen alfan osakkeita pidetään "alihinnoiteltuina" markkinoilla riskitasoonsa nähden, kun taas negatiivisen alfan osakkeet nähdään "ylihinnoiteltuina". 

Tutkija Michael C. Jensen (1967) määrittelee mittarinsa matemaattisen kaavan seuraavasti:

\alpha_J=r_i-[r_f+\beta_i(r_m-r_f)],

missä r_i kuvaa portfolion keskimääräistä tuottoa, r_f edustaa riskitöntä korkokantaa, \beta_i on portfolion i beta-kerroin ja r_m puolestaan kuvaa markkinaportfolion keskimääräistä tuottoa.

Toisin sanoen, Jensenin alfa vähentää CAP-mallin matemaattisella kaavalla mitatusta tuottotasosta portfolion keskimääräisen tuoton. Jos luku on positiivinen, niin salkunhoitaja on onnistunut ylittämään beta-kertoimella mitatun tuotto-riski profiilin ansaitsemalla "ylituottoa" eli positiivista alfaa.

## Katso myös
* Sharpen luku
* Treynorin luku
* Capital Asset Pricing -malli

## Lähteet
Pikonlinna

**Pikonlinna** (Keski-Hämeen parantola, Pikonlinnan parantola, myöhemmin Pikonlinnan sairaala) on Kangasalle vuonna 1931 perustettu sairaala, joka toimi aluksi tuberkuloosiparantolana. Sairaala toimi talvi- ja jatkosodan aikana 10. sotasairaalana ja 55. sotasairaalana. Vuonna 1968 se liitettiin osaksi Tampereen keskussairaalaa, jolloin sinne muodostettiin keuhkotauti- ja reumaosastot sekä syöpätautien osasto. Pikonlinnan sairaalan toiminta tässä muodossa päättyi vuonna 2007, kun Tampereelle valmistuivat uudet tilat. Tämän jälkeen rakennukseen on tullut monia palveluyrityksiä, joissa oli vuonna 2017 noin 250 työpaikkaa.

## Lähteet

## Aiheesta muualla
* Pikonlinna-verkkonäyttely; Aikanaan.fi
* Keski-Hämeen parantola tyydyttää nyt kaikki ajanmukaiselle ja käytännölliselle parantolalle asetettavat vaatimukset, Aamulehti, 07.11.1937, nro 301, s. 8, Kansalliskirjaston digitaaliset aineistot
Treynorin luku

**Treynorin luku** tai **Treynorin mittari** on rahoituksessa käytettävä riskin suhdeluku, jolla mitataan portfolion eli sijoitussalkun suorituskykyä. Sharpen luvun tavoin Treynorin mittari ottaa huomioon sijoituksen tuoton suhteessa sen sisältämään riskitasoon, mutta Sharpen luvusta poiketen tuotto suhteutetaan portfolion beta-kertoimella mitattavaan riskiin. Treynorin mittari soveltuu erityisen hyvin yksittäisten sijoitussalkkujen tuottojen mittaamiseen, kun sitä tarkastellaan hyvin hajautetun sijoitusportfolion osana. Käytännössä Treynorin luku mittaa siis sen ylituoton määrää, mikä voidaan saavuttaa sijoitukselle, johon ei sisälly hajautettavaa riskiä (esimerkiksi valtion takaama obligaatio tai täysin hajautettu portfolio) jokaista markkinariskin lisäyksikköä kohden.

Tutkija Jack L. Treynor (1965) määrittelee mittarinsa matemaattisen kaavan seuraavasti:

T_i=\frac{r_i-r_f}{\beta_i},

missä r_i kuvaa portfolion i keskimääräistä tuottoa, r_fon riskitön korkokanta ja \beta_ion portfolion beta-kerroin. Treynorin mittarin riskimuuttujana käytetään salkun systemaattista riskiä kuvaava beta-kerrointa.

## Katso myös
* Sharpen luku
* Jensenin alfa
* Capital Asset Pricing -malli

## Lähteet
Running On Air

**Running On Air** on itävaltalaislaulaja Nathan Trentin esittämä kappale, jolla hän edusti Itävaltaa vuoden 2017 Eurovision laulukilpailussa.

Kappale kilpaili Euroviisujen toisessa semifinaalissa 11. toukokuuta, jossa se sijoittui seitsemänneksi 147 pisteellä ja pääsi finaaliin. Finaalissa se sai 93 pistettä ja saavutti sijan 16.

## Lähteet
Guy de Rothschild

**Guy de Rothschild** (21. toukokuuta 1909 Pariisi, Ranska – 12. kesäkuuta 2007 Pariisi, Ranska) oli ranskalainen pankkiiri, filantrooppi ja Rothschild-suvun jäsen. Hän omisti Rothschild Frères -pankin vuosina 1967–1979. Hänellä oli kaksi lasta, David René de Rothschild ja Édouard Étienne de Rothschild.
Riitta Julkunen-Tiitto

**Maija Riitta Kristiina Julkunen-Tiitto** (s. 1954) on suomalainen kasvitieteilijä. Hän on Itä-Suomen yliopiston kasviekologian professori emerita. 

Hän on myös kasvifysiologian dosentti Itä-Suomen yliopistossa ja Helsingin yliopistossa. Joensuun Zonta-kerho nimesi hänet vuoden 2018 naiseksi Joensuussa. Perusteluissa todetaan muun muassa, että Riitta Julkunen-Tiitto tunnetaan tarmokkaana ja idearikkaana tutkimusryhmän vetäjänä sekä kannustavana ohjaajana ja työtoverina.

Julkunen-Tiitto on Suomalaisen Tiedeakatemian jäsen vuodesta 2016 alkaen. 

## Lähteet
Riitta Lassila

**Riitta Pirkko Tuulikki Lassila** (aik. Palomäki; s. 1957 Kuusjärvi) on suomalainen lääkäri. Vuodesta 2014 alkaen Lassila on ollut Helsingin yliopiston lääketieteellisen tiedekunnan hyytymissairauksien professori. Hän on Suomalaisen Tiedeakatemian jäsen vuodesta 2016 alkaen.

Lassila valmistui lääketieteen lisensiaatiksi 1983 ja työskenteli tutkijana Wihurin tutkimuslaitoksessa Helsingissä 1985–1987 ja Mount Sinain sairaalassa New Yorkissa 1987–1989. Hän väitteli lääketieteen ja kirurgian tohtoriksi 1989 väitöskirjalla, jossa hän käsitteli veren hyytymistä ja perifeeristä valtimosairautta. Wihurin tutkimuslaitoksen apulaisjohtajana hän toimi vuosina 1990–2003. Lassila valmistui vuonna 2003 sisätautien erikoislääkäriksi ja on vuodesta 2002 alkaen työskennellyt Hyytymishäiriöyksikön osastonylilääkärinä Meilahden sairaalassa. Hän toimi kutsuttuna ylilääkärinä Tukholmassa Karoliinisen yliopistosairaalan hyytymishäiriöyksikössä. 

## Lähteet

## Aiheesta muualla
* Mitä  hyytymissairauksien professori tutkii?. Riitta Lassila 30.10.2013.
Sotamaa (albumi)

__NOTOC__
**Sotamaa** on punkyhtye Aivolävistyksen neljäs studioalbumi, joka julkaistiin keväällä 2010 levymerkillä Off Records. Se debytoi myyntihintansa vuoksi poikkeuksellisesti Midprice-listalla, jolla se nousi viidennelle sijalle.

## Vastaanotto
Albumi sai hyvän vastaanoton. Desibelin Aleksi Leskinen antoi albumille neljä tähteä viidestä. Hän piti sitä rehellisenä ja mukaansa tempaavana punklevynä, jonka maanläheinen lähestymistapa yhteiskunnan epäkohtiin ja vihapuheeseen on helposti samaistuttavaa. Keskisuomalaisen Petja Savoila sanoi albumin kestävän kuuntelua, mutta havaitsi sanoituksissa luovuttamisen makua. Hän olisi toivonut mielikuvituksettomien sävellysten olevan iskevyydessään sanoitusten vertaisia. Imperiumin Mape Ollila piti niin ikään sanoituksista, ja piti laulaja Juuso Lahtisen artikulaatiota selkeänä. Erityishuomiona hän nosti kansilehtisen taideteosten nokkelan käytön yhtyeen omien tarkoitusperien esille tuomisessa.

## Kappaleet
#Sotamaa	
#Hallinnanloukkaus	
#Toinen osapuoli	
#Kaatopaikan tuolla puolen	
#Systeemi on kivenheiton päässä	
#Ei miksikään	
#Valkoinen heteromies	
#Harmaat miehet	
#Sodasta sotaan	
#Yksi ainoa ikkuna	
#Ei Jumalaa	
#Mistä on pienet fasistit tehty?	
#Tällä tavoin maailma loppuu

## Kokoonpano
* Juuso Lahtinen – laulu
* Kimmo Ahola – kitara
* Harri Viljakainen – kitara
* Jaakko Tarvainen – basso
* Matias Latvakoski – rummut

## Arvostelut
* Desibeli.net: 
* Imperiumi.net: 
* Keskisuomalainen: *ristiriitainen*

## Lähteet

## Aiheesta muualla
* Discogs: Aivolävistys – ''Sotamaa''
I Feel Alive

**I Feel Alive** on israelilaislaulaja Imri Zivin esittämä kappale, jolla hän edusti Israelia vuoden 2017 Eurovision laulukilpailussa.

Kappale kilpaili Euroviisujen toisessa semifinaalissa 11. toukokuuta, jossa se sijoittui kolmanneksi 207 pisteellä ja pääsi finaaliin. Finaalissa se sai 39 pistettä ja jäi sijalle 23.

## Lähteet
Hulluuden highway

**Hulluuden highway** on Haloo Helsinki! -yhtyeen kuudes studioalbumi, joka julkaistiin 10. maaliskuuta 2017. Se levytettiin Hansa-studioilla. Yhtye lähti albumin julkaisun jälkeen 11 konserttia käsittävälle kiertueelle. Yhtye aloitti Hulluuden highway -kiertueen Tallinnassa, Saku Suurhallissa. Albumi nousi julkaisuviikollaan 11/2017 Suomen virallisen albumilistan ykköseksi ja pysyi ykkössijalla yhdeksän viikkoa.

Albumin ensimmäinen single ”Rakas” julkaistiin 2. joulukuuta 2016. Se nousi suoraan radiosoittolistan ykköseksi, mutta latauslistalla parhaimmaksi sijoitukseksi jäi julkaisuviikon toinen sija. Toinen single, ”Hulluuden highway”, julkaistiin 27. tammikuuta 2017. Se nousi suoraan latauslistan ensimmäiselle sijalle, jolla se oli kolme viikkoa. Radiosoittolistalla toinen single nousi ensimmäisellä viikolla sijalle 41. Kolmas single ”Oh No Let’s Go” julkaistiin 14. kesäkuuta 2017.

Vuonna 2018 *Hulluuden highway* palkittiin Vuoden albumin, vuoden rock albumin ja vuoden myydyimmän albumin Emma-palkinnoilla. Haloo Helsinki! sai myös vuoden yhtye Emma-palkinnon.

## Kappaleet

## Arvostelut

*[[Aamulehti|Aamulehden]]* Jussi Saarinen kehui sitä, että Haloo Helsingin sävellykset ovat albumilla aiempaa monipuolisempia. Saarisen mukaan yhtye ”ei ironisoi eikä kikkaile soundeilla”. *[[Soundi]]n* Antti Granlundin mielestä *Hulluuden highway* on ”turvallinen levy, normaali ja tasapainoinen”. Hän kuitenkin totesi Haloo Helsingin olevan yhtyeenä parempi kuin *Hulluuden highway*. ''Suomen Kuvalehden'' Tero Alangon mukaan albumi on "enemmän huippuunsa trimmattu tuote kuin taideteos", jossa "ei ole mitään villiä, vaarallista tai ainutlaatuista." Alanko kehui Elli Haloon lauluääntä ja tarttuvia kertosäkeitä.

## Lähteet
Puolet taivaasta – puolet helvetistä

**Puolet taivaasta – puolet helvetistä** on Yön 21. studioalbumi, joka julkaistiin 21. toukokuuta 2016 levymerkillä Sony Music. Levyn on tuottanut Jimmy Westerlund. Albumi debytoi Suomen virallisen listan ensimmäisellä sijalla.

Albumin julkaisun tiimoilta yhtye aloitti lokakuussa 2016 35-vuotisjuhlakiertueen, joka alkoi Leppävirralta ja päättyi Espoon Metro Areenalle. Yhtyeen muita konsertteja pidettiin muun muassa Hämeenlinnassa, Tampereella, Lahdessa ja Jyväskylässä. Yhteensä konsertteja oli 21. Joissakin kaupungeissa järjestettiin myös lisäkonsertti.

## Kappaleet
#
#
#
#
#
#
#
#
#
#
#

## Kokoonpano
* Olli Lindholm – laulu
* Daffy Terävä – kitara
* Jari Latomaa – akustinen kitara, kosketinsoittimet, taustalaulu
* Jukka Lewis – basso, taustalaulu, laulu (kappale ”Kaksi vapaata kättä”)
* Ari Toikka – rummut
* Mikko Kangasjärvi – piano, kosketinsoittimet, haitari, taustalaulu
* Jimmy Westerlund − lisäinstrumentit, taustalaulu, kitarasoolo (kappale "Sinun verran kevyempi")
* Jennie Storbacka − laulu (kappale "Vain yksi sydän särjettäväksi")
* Tobias Granbacka – piano (kappale "Puolet taivaasta – puolet helvetistä")

## Lähteet
* https://www.likaisetlegendat.com/ 
* *Puolet taivaasta – Puolet helvetistä* CD-levyn kansivihkonen

### Viitteet
The Girl on the Train

**The Girl on the Train** voi tarkoittaa ainakin seuraavia:

* *[[The Girl on the Train (vuoden 2013 elokuva)|The Girl on the Train]]*, yhdysvaltalainen independent-elokuva vuodelta 2013
* *[[Nainen junassa]]* (*The Girl on the Train*), Paula Hawkinsin romaani vuodelta 2015
* *[[Nainen junassa (vuoden 2016 elokuva)|Nainen junassa]]* (*The Girl on the Train*), Hawkinsin romaanin elokuvasovitus vuodelta 2016.
Ron Meadows

**Ron Meadows** (s. 7. helmikuuta 1964 Liverpool) on brittiläinen Mercedeksen Formula 1 -tallin urheilujohtaja. Meadows aloitti uransa F1:ssä vuonna 1997. Hän on toiminut aiemmin BARin, Hondan, ja Brawn GP -tallien urheilujohtajana.

## Yksityiselämä
Meadows on naimisissa ja hänellä on neljä lasta.

## Lähteet
Sotamaa

**Sotamaa** voi tarkoittaa:

## Sukunimenä
* Antero Sotamaa (s. 1940), kilpapurjehtija
* Kivi Sotamaa (s. 1971), suunnittelija
* Rikhard Sotamaa (1910–2000), lääkäri ja lääkintöneuvos
* Yrjö Sotamaa (s. 1942), Taideteollisen korkeakoulun professori

## Muut
* ''Sotamaa'', Aivolävistyksen albumi vuodelta 2010
Taivas on täynnä

__NOTOC__
**Taivas on täynnä** on Pate Mustajärven 10. studioalbumi. Se julkaistiin maaliskuussa 2015.

Albumi debytoi Suomen virallisen listan neljännellä sijalla.

## Kappaleet
#
#
#
#
#
#
#
#
#
#
#
#
#

## Arviot
* Keskisuomalainen: 
* Soundi: 

## Lähteet
* Pate Mustajärvi: Biografia
* *Taivas on täynnä* CD-levyn kansivihkonen

### Viitteet
The Blacklist: Redemption

**The Blacklist: Redemption** on yhdysvaltalainen rikosdraamasarja, jonka pääosia näyttelevät Famke Janssen ja Ryan Eggold. Se on *[[Blacklist (televisiosarja)|Blacklistin]]* sisarsarja. Yhdysvalloissa sarjan esittäminen aloitettiin NBC-kanavalla 23. helmikuuta 2017.

Toukokuussa 2017 pian ensimmäisen tuotantokauden jälkeen sarja peruutettiin eli toista tuotantokautta ei ole tulossa.

## Näyttelijät

## Tuotanto
Maaliskuussa 2016 NBC aloitti kehittämään Blacklist-sarjalle sisarsarjaa. Janssenin ja Eggoldin lisäksi Gathegi ja Cypress tulevat sarjaan mukaan Blacklistin rooleillaan.. Heinäkuussa 2016 kerrottiin sarjan pilottijaksossa vierailleen Martinezin saaneen vakioroolin.

## Lähteet

## Aiheesta muualla
* Sarjan virallinen sivusto NBC.comissa 
*
Narttu (vuoden 1984 elokuva)

**Narttu** () on vuonna 1984 ensi-iltansa saanut Christine Pascalin ohjaama ranskalainen jännityselokuva, jonka pääosia näyttelevät Isabelle Huppert ja Richard Berry.

Alain Sarden tuottaman *Nartun* käsikirjoittajina olivat Christine Pascal, André Marc Delocque-Fourcaud, Pierre Fabre ja Laurent Heynemann. Elokuvan tuotantoyhtiöinä olivat France 3 Cinéma ja Sara Films. *Narttu* sai ensi-iltansa Ranskassa 5. syyskuuta 1984 ja oli AMLF:n teatterilevittämä. Elokuva keräsi Ranskassa teatterikierroksensa aikana 519 227 katsojaa. Elokuva julkaistiin Ranskassa DVD:lle 6. toukokuuta 2014.

## Näyttelijät

## Lähteet

## Aiheesta muualla
* 
* 
* 
* ''Narttu'' AlloCinéssä 
* ''Narttu'' UniFrancessa
Värinkesto

**Värinkesto** on tekstiilimateriaalien värjäyksen yhteydessä käytettävä käsite, joka luonnehtii materiaalin värin kykyä vastustaa haalistumista tai värin siirtymistä materiaalista altistettaessa materiaali erilaisille kemikaaleille, pesulle, mekaaniselle rasitukselle, valolle tai muille ulkoisille tekijöille. Termiä käytetään usein vaatteiden yhteydessä.  Ensimmäinen tunnettu käsitteen ** käyttö on vuodelta 1951. Vaatteen värinkesto tulisi varmistaa ennen valkaisuaineen tai muiden puhdistusaineiden käyttöä.

Valonkesto, pesunkesto ja hankauksenkesto ovat värinkeston tärkeimmät standardoidut sovellusalueet. Tekstiilin värin valonkesto on luokiteltu yhdestä kahdeksaan ja pesunkesto yhdestä viiteen, joissa Euroopassa yleisimmin käytetyissä mitta-asteikoissa suurempi numero ilmaisee parempaa kestävyyttä.

## Lähteet
Inga Guttorm

**Inga Guttorm** (*Oahptii Iŋgá*, *Oahptii-Hánssa Iŋgá* tai *Oahpaheai-Iŋgá*, s. 1950) on utsjokelainen luokanopettaja ja oppikirjailija. 

Guttorm on kääntänyt 1980-luvulla useita oppikirjoja saamenkielisen opetuksen tarpeisiin. Hänellä on myös omaa oppikirjatuotantoa. Guttorm on yhdessä sisarensa kanssa toimittanut tunnetun saamelaisen kirjailijaisänsä Hans Aslak Guttormin tuotantoa. 

Inga Guttorm on ollut vuodesta 1995 professori Pekka Sammallahden puoliso. 

Lapin aluehallintovirasto nimesi yhdessä OAJ:n Lapin alueyhdistyksen kanssa Guttormin vuoden lappilaiseksi opettajaksi vuonna 2012.

## Oppikirjat
* *Davvin* 1–4, pohjoissaamen oppikirjasarja (Inga Guttorm, Johan Jernsletten ja Klaus Peter Nickel) 1
* *Áppes – Min meahci máidnasat*, aapinen 2
 
1 kuvitus Merja Aletta Ranttila, suomenkielinen versio Inga Guttorm ja Veikko Holmberg
2 kuvitus Salli Parikka 

## Lähteet
Rakas (kappale)

**Rakas** on Haloo Helsinki! -yhtyeen kappale heidän maaliskuussa 2017 julkaistulta *[[Hulluuden highway]]* -albumilta. Kappale julkaistiin albumin ensimmäisenä singlenä 2. joulukuuta 2016 ja se päätti samalla yhtyeen hieman yli vuoden kestäneen tauon. Kappaleen on säveltänyt yhtyeen kitaristi Leo Hakanen ja sanoittanut solisti-basisti Elli Haloo.

Se nousi suoraan Suomen soitetuimmaksi radiokappaleeksi, jota se oli yhteensä viisi viikkoa. Latauslistalla se nousi julkaisuviikollaan toiseksi, mikä jäi parhaaksi sijoitukseksi latauslistalla. Kappaleesta on julkaistu myös Herra Ylpön ohjaama musiikkivideo.

## Vastaanotto
Rakas sai hyvän vastaanoton. Radio Novan kuuntelijoiden äänestyksessä se äänestettiin Haloo Helsingin parhaaksi kappaleeksi. YleX:n arvostelija Ninni Suomalaisen mukaan kappale on ajaton, riipivä ja koskettava balladi.

## Lähteet

## Aiheesta muualla
* Kappaleen musiikkivideo YouTubessa
Pertti Nykänen (kenraali)

**Pertti Edvard Nykänen** (30. heinäkuuta 1937 Viipuri – 22. marraskuuta 2018 Turku) oli suomalainen kenraaliluutnantti, joka toimi muun muassa tiedustelupäällikkönä Pääesikunnassa sekä vakinaisesta palveluksesta erottuaan puolustusministeriön kansliapäällikkönä.

Nykänen syntyi kapteeni Edvard Nykäsen ja Meeri Auvisen perheeseen. Hänen puolisonsa vuodesta 1960 oli Leena Heikkala.

Nykänen tuli ylioppilaaksi Uudenkaupungin yhteislyseosta 1956, Kadettikoulusta hän valmistui 1959 ja Sotakorkeakoulusta 1975. Hän opiskeli sotilasalaa myös Englannissa ja Yhdysvalloissa ja suoritti ekonomin tutkinnon. Nykänen toimi lentoupseerina Satakunnan lennostossa 1957 ja 1959–1961, Ilmavoimien esikunnassa toimistoupseerina  1961–1966 ja toimistopäällikkönä 1980–1984 sekä Pääesikunnassa toimistoupseerina 1969–1973, toimistopäällikkönä 1980–1984, osastopäällikkönä 1984–1987 ja tiedustelupäällikkönä 1987–1990. Sotilasasiamies Lontoossa ja Haagissa Nykänen oli 1976–1980. Hän toimi puolustusministeriön osastopäällikkönä vuodesta 1990 ja kansliapäällikkönä vuodesta 1994, jolloin hän myös erosi vakinaisesta palveluksesta eli hoiti tehtävää siviilinä. Hänen toimikautensa olisi päättynyt 1.12.1999, mutta hänet nimitettiin toisen kerran kansliapäälliköksi vuoden 2000 loppuun saakka.

Nykänen ylennettiin vänrikiksi 1957, luutnantiksi 1960, yliluutnantiksi 1963, kapteeniksi 1965, majuriksi 1972, everstiluutnantiksi 1976, everstiksi 1983, kenraalimajuriksi 1990 ja kenraaliluutnantiksi 1994.

## Lähteet

## Aiheesta muualla
*Pertti Nykäsen muistokirjoitus Helsingin Sanomissa
Karl-Gustav Muromaa

**Karl-Gustav Muromaa** (30. huhtikuuta 1946 Kokkola – 12. huhtikuuta 1998 Helsinki) oli suomalainen prikaatikenraali, joka toimi muun muassa Uudenmaan prikaatin komentajana.

Muromaa syntyi turkisteknikko Lauri Muromaan ja Ingrid Kastrenin perheeseen. Hänen puolisonsa vuodesta 1969 oli Anna-Maija Tikkanen.

Muromaa tuli ylioppilaaksi Gamlakarleby Svenska samlyceumista 1965, Kadettikoulusta hän valmistui 1970 ja Sotakorkeakoulusta 1979. Muromaa toimi opetusupseerina ja komppanianpäällikkönä  Uudenmaan prikaatissa 1970–1977, toimistopäällikkönä Vaasan sotilaspiirin esikunnassa vuodesta 1979, Pääesikunnan toimistoesiupseerina vuodesta 1983 ja puolustusministerin adjutanttina puolustusministeriössä vuodesta 1988. Hän oli puolustusministeriön toimistopäällikkö vuodesta 1990, ennen komentajakauttaan Uudenmaan prikaatissa 1992–1995. Vuosina 1990–1991 Muromaa toimi myös eduskunnan puolustusvaliokunnan sihteerinä. Helsingin sotilasläänin komentajaksi Muromaa nimitettiin 1996. Hän menehtyi sairauskohtaukseen 51-vuotiaana.

Muromaa ylennettiin vänrikiksi 1967, luutnantiksi 1970, yliluutnantiksi 1974, kapteeniksi 1977, majuriksi 1982, everstiluutnantiksi 1989, everstiksi 1991 ja prikaatikenraaliksi 1996.

## Lähteet

## Aiheesta muualla
* Kuolleet. Prikaatikenraali Karl-Gustav Muromaa. HS 15.4.1998 (Viitattu 26.2.2017)
Hulluuden highway (kappale)

**Hulluuden highway** on Haloo Helsinki! -yhtyeen 27. tammikuuta 2017 julkaisema single. Se julkaistiin myöhemmin yhtyeen samannimisellä albumilla. Se nousi suoraan latauslistan ensimmäiselle sijalle, jolla se oli kolme viikkoa. Radiosoittolistalla single nousi ensimmäisellä viikolla sijalle 41 ja kävi parhaimmillaan sijalla 3. Singlelistalla ”Hulluuden highway” oli julkaisuviikollaan toisena. Kappaleesta tehtiin myös musiikkivideo, jonka ohjasi ja kuvasi Herra Ylppö.

”Hulluuden highway” oli vuoden 2017 soitetuin kotimainen kappale radiossa, televisiossa ja keikoilla. Sitä soitettiin yhteensä yli 12&nbsp;300 kertaa.

## Lähteet
Jan Saijets

**Jan Henrik Saijets** (*Máhte-Per-Jovnna-Janne*, s. 1971 Tukholma) on suomensaamelainen tekniikan tohtori. 

Janne Saijets oli saamelaiskäräjien jäsen ensimmäisen kerran nelivuotiskaudella 2008–2011. Hänet valittiin uudelleen toimikaudelle 2016–2019. 

## Lähteet
Snapdragon 800 -sarja

**Snapdragon 800 -sarja** on Qualcommin Snapdragon-sarjan järjestelmämikropiireistä kallein ja tehokkain sarja. Snapdragon 800 -sarjan järjestelmäpiirit ovat suurimmaksi osaksi 64-bittisiä.

## Tuotteet
### Snapdragon 800

### Snapdragon 801

### Snapdragon 805

### Snapdragon 808

### Snapdragon 810

### Snapdragon 815
Snapdragon 810:n seuraajan huhuttiin olevan viivaleveydeltään 16 nanometrin Snapdragon 815. Sen oletettiin käyttävän Cortex A72 -ytimiä. Snapdragon 815:a ei kuitenkaan koskaan julkaistu.

### Snapdragon 820

### Snapdragon 821
Snapdragon 821:n viivaleveys on 14 nanometriä.

### Snapdragon 835
Qualcomm julkaisi Snapdragon 835:n tarkat tiedot CES-messuilla vuoden 2017 tammikuussa. Sen viivaleveys on 10 nanometriä.

### Snapdragon 845
Qualcomm julkaisi Snapdragon 845:n 6. joulukuuta 2017. Sen viivaleveys on 10 nanometriä.

### Snapdragon 855 ja 855+
Qualcomm julkaisi Snapdragon 855:n 6. joulukuuta 2018 ja Snapdragon 855+:n 15. heinäkuuta 2019. Molempien viivaleveys on 7 nanometriä.

### Snapdragon 865 ja 865+
Qualcomm julkaisi Snapdragon 865:n 4. joulukuuta 2019 ja Snapdragon 865+:n 8. heinäkuuta 2020. Molempien viivaleveys on 7 nanometriä.

### Snapdragon 870
Qualcomm julkaisi Snapdragon 870:n 19. tammikuuta 2021. Sen viivaleveys on 7 nanometriä.

### Snapdragon 888 ja 888+
Qualcomm julkaisi Snapdragon 888:n 1. joulukuuta 2020 ja Snapdragon 888+:n 28. kesäkuuta 2021. Molempien viivaleveys on 5 nanometriä.

### Snapdragon 8 Gen 1 ja 8+ Gen 1
Qualcomm julkisti 8 Gen 1:n 1. joulukuuta 2021 ja 8+ Gen 1:n 20. toukokuuta 2022. Molempien viivaleveys on 5 nanometriä.

## Lähteet
Takatulisuoja

**Takatulisuoja** (eli **liekinestin**  tai **takatulenestin**) on kaasuhitsauslaitteiden kaasupullojen varoventtiililaite, joka estää takatulen, eli liekin pääsyn takasuuntaan: säiliöön / kaasupulloon. Se liitetään polttimen kahvaan, missä se estää kaasuseosten muodostumisen sulkemalla hapen takaisinvirtauksen polttokaasuletkuun tai päinvastoin. Takatulisuojaa tarvitaan laitteiden rikkoutumisen tai käyttövirheiden varalta.

Takatulisuojia on kuivaa ja märkää tyyppiä. Märässä tyypissä kaasu virtaa kuplina palamattoman nesteen, yleensä veden läpi. Se on hyvin toimintavarma, mutta isokokoinen ja toimii vain tietyssä asennossa. Siksi sitä käytetään kiinteissä järjestelmissä. Kuivissa tyypeissä käytetään erilaisia menetelmiä tai niiden yhdistelmiä: liekki voidaan estää jäähdyttämällä osaa keraamisella tai verkosta tehdyllä rakenteella, lämpötilan ohjaama venttiili voi sulkea virtauksen tai virtauspaine voi sulkea varoventtiilin.

## Lähteet
Billys

**Billys** on Ruotsissa ja Suomessa markkinoitava pakastettujen valmisruokien tuotemerkki. Sen tunnetuin tuote on suorakulmainen palapizza, *Billys Pan Pizza*, minkä lisäksi Ruotsissa myydään samalla merkillä myös pakastettuja pannukakkuja ja lasagnea. Suomessa Billys-tuotteita edustaa Gunnar Dafgård AB.

Ruotsin Källbyssä toimiva Gunnar Dafgård AB kehitti Billys-palapizzan 1990-luvun alussa. Sen vaikutteet tulivat Etelä-Euroopan pizzaravintoloista ulosmyydyistä palapizzoista ja pohjoisamerikkalaisesta pannupizzaperinteestä. Sama yritys valmistaa yhä Billys-pizzapalat. Pizzoja ostettiin 2010-luvun alussa Ruotsissa suunnilleen yksi joka sekunti.

Billys-mainoskampanja herätti Suomessa vuonna 2016 huomiota kohderyhmänsä nolaamisella. Siinä kysyttiin ”mikä kestää teinijäbällä 2 minsaa”. 

## Lähteet

## Aiheesta muualla
*Kotisivut
Rikkiväri

**Rikkiväriaineet** ovat määrällisesti yleisimmin puuvillan värjäämiseen valmistettuja väriaineita. Rikkivärien eduiksi luetaan edullinen hinta, hyvä pesunkesto ja helppokäyttöisyys. Rikkivärit ovat pääasiassa mustia, ruskeita, tai tummansinisiä. 

## Tuotanto, ennen ja nyt
Rikkiväriaineiden kantamuotona tunnetaan "Cachou de Laval", joka on valmistettu kuumentamalla sahanpurua rikkivalmisteiden kanssa.  Myöhemmin, niin kutsutut vidal-mustat valmistettiin hyödyntäen eri aniliinijohdannaisten ja rikin reaktioita. Nämä kokeet osoittivat, että syvästi värillisiä materiaaleja voidaan tuottaa helposti yhdistämällä aromaattisia yhdisteitä ja rikin lähteitä.

Luokan tärkein yhdiste on rikkimusta 1. Sen valmistaminen perustuu 2,4-dinitrofenolin ja natriumsulfidin reaktioon kuumassa vedessä. Kuten monien rikkiväriaineiden kohdalla, kemiallisen reaktion yksityiskohdat tunnetaan huonosti. Vallitsevan käsityksen mukaan rikki pelkistää aniliinijohdannaisten nitroryhmiä joiden ajatellaan muodostavan indofenolia sisältäviä välituotteita, jotka edelleen ristiinlinkittyvät rikkireaktion kanssa. Lopputuloksena on liukenematon, korkean molekyylipainon omaava malli. Rikkimusta 1 on puutteellisesti tunnettu. Sen rakenne on todennäköisesti heterogeeninen. Sen on arveltu olevan polymeeri, joka koostuu tiantreeni- ja fenotiatsiinirakenteista. Niin sanotut rikkikakkuvärit valmistetaan 1,4-diaminobentseenin ja diaminotolueenin johdannaisista. Näiden väriaineiden arvellaan koostuvan polymeereista, jotka sisältävät bentsotiatsoliryhmän. Rikkikakkuväreistä esimerkkejä ovat rikkioranssi 1, rikkiruskea 21 ja rikkivihreä 12.

## Kiinnitysmenetelmä
Rikkivärit ovat veteen liukenemattomia. Pelkistimen vaikuttaessa emäksisissä olosuhteissa, noin 80&#x20;°C lämpötilassa väriainehiukkaset hajoavat, jolloin väristä tulee vesiliukoinen ja kankaaseen imeytyminen mahdollistuu. Sopivia pelkistimiä ovat esimerkiksi natriumsulfidi ja natriumvetysulfidi. Suola edesauttaa imeytymistä. Kun kangas on poistettu väriliuoksesta, sen annetaan olla ilmassa jolloin väriaine on kiinnittyy hapettumalla. Kiinnittynyt väriaine ei liukene veteen. Hapettuminen voidaan tehdä ilman lisäksi myös vetyperoksidilla tai natriumbromaatilla miedosti happamassa liuoksessa.

Alhainen vesiliukoisuus on perusta värjätyn kankaan hyvälle pesunkestolle. Rikkiväriaineilla on muutenkin erittäin hyvä värinkesto, klooripohjaisia valkaisuaineita lukuun ottamatta. Koska väriaine on veteen liukenematon, se ei irtoa vesipesun yhteydessä, eikä tahraa vaatteita. Väriaineella voi kuitenkin olla huono hankauksenkesto. Rikkiväriaineita voidaan valkaista hypokloriitilla.

## Ympäristönäkökulmat
Väriainekylvyn jäteveden huomattavan saastuttavan luonteen takia rikkiväriaineet poistuvat asteittain käytöstä länsimaissa, joskin käyttö Kiinassa on laajamittaista. Värjäystekniikoiden viimeaikaiset edistysaskeleet ovat mahdollistaneet myrkyllisten rikin pelkistysaineiden korvaamisen. Perusliuoksessa on siirrytty käyttämään glukoosia ja saatavilla on sekä vähärikkisiä että rikittömiä tuotteita. Alan suunta sähkökemiallisten prosessien hyödyntämisessä väriainemäärien vähentämiseen on lupaava.

## Lähteet
Pierre Dupasquier

**Pierre Dupasquier** (s. 27. heinäkuuta 1937) on ranskalainen entinen rengasvalmistaja Michelinin moottoriurheilujohtaja. Dupasquier toimi kaksi kautta Formula 1:sten Michelinin kilpapäällikön tehtävissä vuodet 1977–1984 ja uudestaan 2001 vuodesta eteenpäin, kunnes jäi eläkkeelle kauden 2005 päätteeksi. Joulukuussa 2006 Dupasquier sai Kunnialegioonan kunniamerkin työstään ranskan moottoriurheilun hyväksi.

Dupasquier valmistui ECAM LaSallesta vuonna 1960.

## Lähteet
Branickien palatsi

**Branickien palatsi** () on palatsi Białystokissa Koillis-Puolassa. Goottilaistyylisen palatsin suunnitteli Alankomaissa syntynyt puolalainen arkkitehti Tylman van Gameren. Rakennustyöt alkoivat vuonna 1691 ja palatsi valmistui vuonna 1697. Palatsin vuonna 1748 perustetussa teatterissa vieraili eurooppalaisia oopperatähtiä. Palatsi tuhoutui toisessa maailmansodassa, nykyisin uudelleen rakennetussa päärakennuksessa toimii Białystokin lääketieteellinen yliopisto. Palatsia ympäröi ranskalainen ja englantilainen puutarha. 

## Lähteet

## Aiheesta muualla
Kromofori

**Kromofori** on sellainen molekyylin osa, joka vaikuttaa molekyylistä muodostettavaan väriaistimukseen.
Näkemämme väri on se, joka ei absorboidu tietyn näkyvän valon spektrin aallonpituuden osalta. Kromofori on osa molekyylissä, joissa kahden erillisen molekyyliorbitaalin energiaero sijoittuu näkyvän valon spektrin alueelle. Kromoforiin osuva näkyvä valo voi näin ollen absorboitua virittäen elektronin sen perustilasta viritystilaan.

Biologisissa molekyyleissä, joiden tehtävänä on vangita tai havaita valoenergiaa, kromofori on ryhmä, joka aiheuttaa konformaatiomuutoksen molekyylissä valon siihen osuessa.

## Auksokromi
Auksokromi on kromoforiin kiinnittynyt funktionaalinen ryhmä atomeja, joka muuttaa kromoforin valonabsorptiokykyä, muuttaen absorboituvaa aallonpituutta tai intensiteettiä.

## Kromoforien halokromaattisuus
Halokromaattisuus tarkoittaa sitä, että aine vaihtaa väriä happamuuden muutoksen seurauksena. Tämä on pH-indikaattoreille tyypillinen ominaisuus. Niiden molekyylirakenne muuttuu kun ympäristön pH muuttuu määrätysti. Tämä rakennemuutos vaikuttaa kromoforina toimivaan pH-indikaattorimolekyylin. Esimerkiksi fenoliftaleiini on pH-indikaattori, jonka rakenne muuttuu pH:n muuttuessa seuraavan taulukon mukaisesti:

## Lähteet
Triana Park

**Triana Park** () on latvialainen yhtye, joka voitti Latvian Euroviisukarsinnan, *[[Supernova (laulukilpailu)|Supernovan]]*, vuonna 2017 kappaleellaan Line. Se edusti Latviaa Kiovassa järjestetyssä Eurovision laulukilpailussa 2017.

Triana Park on osallistunut Latvian Euroviisukarsintoihin aikaisemminkin. Vuonna 2008 se sijoittui neljänneksi kappaleella ”Bye Bye”, vuonna 2009 neljänneksi kappaleella ”Call Me Any Time You Need A Problem”, ja vuonna 2010 kuudenneksi kappaleella ”Lullaby For My Dreammate (Diamond Lullaby)”. Vuonna 2011 se pääsi finaaliin kappaleella ”Upside Down”, mutta ei osallistunut siihen sairastapauksen vuoksi. Vuonna 2012 yhtye sijoittui finaalissa yhdeksänneksi kappaleella ”Stars Are My Family”.

## Nykyiset jäsenet
* Agnese Rakovska (laulu)
* Artūrs Strautiņš (kitara)
* Edgars Viļums (rummut)
* Kristaps Ērglis (basso)

## Lähteet

## Aiheesta muualla

* Yhtyeen kotisivut
Irgendwie, irgendwo, irgendwann

**Irgendwie, irgendwo, irgendwann** on Nenan rakkauslaulu vuodelta 1984, joka oli kaupallinen menestys Euroopassa. Kappale julkaistiin alun perin singlenä, mutta se on myös Nenan vuoden 1985 albumilla *[[Feuer und Flamme]]*. Menestyksensä ansiosta kappaleesta tehtiin monia covereita, mukaan lukien sampleja kuin myös kappaleen käännöksiä muille kielille. ”Anyplace, Anywhere, Anytime” on englanninkielinen muunnos kappaleesta. Sen monissa eri muodoissa ”Irgendwie, irgendwo, irgendwann” on ollut Nenan kaikkien aikojen toiseksi menestynein kappale heidän hittinsä ”99 Luftballons” jälkeen. Nenan jäsenet Jörn-Uwe Fahrenkrog-Petersen ja Carlo Karges kirjoittivat molemmat kappaleet, jommankumman niistä ollessa hyvin usein Nenan viimeinen kappale hänen live-konsertteidensa lopussa.

## Lähteet
Dispersioväri

**Dispersiovärit** eli asetaattivärit ovat ainoita veteen liukenemattomia väriaineita, jotka soveltuvat polyesterin ja asetaattikuitujen värjäämiseen. Dispersioväriaineen värimolekyylit ovat väriainemolekyyleistä pienimpiä.

Dispersioväriainemolekyyli perustuu atsobentseeni- (esimerkiksi dispersiopunainen 1 ja dispersio-oranssi 37) tai antrakinonimolekyyliin, johon on kiinnittynyt nitro-, amiini-, hydroksyyli-, tai muu vastaava ryhmä.

Dispersiovärit kehitettiin 1920-luvulla asetaatin värjäämiseen. 1940-luvulla polyesterin käyttö lisääntyi ja värivalikoima kasvoi.

## Lähteet
Ferrari 288 GTO

**Ferrari 288 GTO** on Ferrari 308 GTB -autoon pohjautuva Ferrari, joita tuotettiin 272 kappaletta vuosina 1984–1986. 

Moottori oli 2,9-litrainen ja se kykeni tuottamaan 400 hevosvoimaa 7&nbsp;000 kierroksen kohdalla. Moottori oli nestejäähdytteinen. Vaihdelaatikko oli viisivaihteinen. Auto oli 4&nbsp;225 mm pitkä ja painoi 1&nbsp;160 kg.

## Lähteet

## Aiheesta muualla
Line (kappale)

**Line** on latvialaisen Triana Park -yhtyeen esittämä kappale, jolla se edusti Latviaa vuoden 2017 Eurovision laulukilpailussa.

Kappale kilpaili Euroviisujen ensimmäisessä semifinaalissa 9. toukokuuta 2017,  jossa se sai 21 pistettä, jäi viimeiselle sijalle eikä näin päässyt finaaliin.

## Lähteet